**Sekolah Berasrama Penuh Integrasi Rawang** (SBPI Rawang) atau lebih dikenali sebagai **SEPINTAR**, merupakan sebuah sekolah jenis Sekolah Berasrama Penuh (SBP) yang terletak di Bandar Tasik Puteri, Rawang, Selangor Darul Ehsan.. SEPINTAR merupakan salah satu Sekolah Berasrama Penuh yang melaksanakan program Tahfiz Model Ulul Albab (TMUA), selain SBPI Batu Rakit, SMAP Bentong dan SBPI Selandar.

Pada 2021, SEPINTAR memiliki 286 orang pelajar lelaki dan 291 orang pelajar perempuan, menjadikan jumlah keseluruhan murid seramai 577 orang. Ia mempunyai seramai 111 orang guru.2021

Prasarana
---------

Terdapat banyak prasarana dan kemudahan yang disediakan di sekolah ini yang bertujuan untuk memudahkan para pelajar dan guru menjalankan peranan masing-masing. Prasrana dan kemudahan yang sedia ada ditambah selepas SEPINTAR mencapai tahap Sekolah Berprestasi Tinggi (SBT). 

### Dewan Al-Aqsa

Tuan Haji Addenan Bin Osman, Pengetua SEPINTAR sedang merasmikan Bulan Karnival Dakwah Bidang Pendidkan Islam pada 3 Mei 2016 di Dewan Al-Aqsa.Dewan Al-Aqsa merupakan dewan utama bagi SEPINTAR. Dewan ini merupakan tempat utama dalam pelaksanaan majlis penting sekolah seperti Sambutan Hari Guru, Pesta *Sepintar Talent Enrichment Programme* (STEP), Majils Anugerah Cemerlang (MAC) dan sebagainya. Dewan ini juga merupakan tempat untuk menjalankan peperiksaan awam seperti Sijil Pelajaran Malaysia (SPM) yang biasanya diadakan pada bulan November dan Disember dan peperiksaan Pentaksiran Tingkatan 3 (PT3) yang menggantikan Penilaian Menengah Rendah (PMR) dan biasanya diadakan pada bulan Ogos (Ujian lisan) dan bulan Oktober (Ujian bertulis). Perhimpuanan Rasmi Mingguan diadakan pada hari Isnin dan dihadiri oleh pentadbir merupakan majlis yang sering menggunakan dewan ini sebagai tempat majlis. Dewan ini juga biasanya menjadi tempat majlis pelancaran program-program sekolah seperti Pelancaran Karnival Dakwah Islam, Pelancaran Pesta STEP, Pelancaran Program NILAM dan lain-lain. 

Dilengkapi dengan pelbagai kemudahan, seperti penyaman udara, kipas dinding, sistem siar raya yang baik, lampu pentas dan lain-lain menjadi faktor mengapa dewan ini dijadikan sebagai tempat utama dalam menjalankan aktiviti-aktiviti sekolah. Dewan ini pada mulanya tidak mempunyai pennyaman udara, tetapi telah ditambah pada tahun 2014 menggunakan dana Persatuan Ibu Bapa dan Guru (PIBG) untuk keselesaan murid-murid dalam menggunakan dewan untuk menjawab peperiksaan.

### Masjid Al-Qadisiah

Tuan Haji Tolhah Bin Ramli, Penolong Kanan Hal Ehwal Murid SEPINTAR memberikan cenderamata kenang-kenangan kepada Ustaz Hadi atas ceramah yang disampaikan di Masjid Al-Qadisiah pada 15 Mei 2016.Masjid Al-Qadisiah merupakan pusat Islam bagi SEPINTAR. Masjid ini merupakan tempat utama dalam menjalankan program-program yang diurus dan diselia oleh Badan Dakwah dan Rohani (BADAR). Antara program yang diadakan ialah sesi tayangan, tazkirah, Renjer Khutbah dan lain-lain. Kadang-kala masjid ini juga digunakan untuk membuat perjumpaan yang melibatkan semua atau segelintir pelajar dan untuk kelas tambahan pada hari minggu (Sabtu atau Ahad). Masjid ini digunakan setiap hari oleh pelajar SEPINTAR untuk menunaikan solat secara berjemaah setiap waktu solat kerana mereka diwajibkan untuk solat berjemaah setiap waktu di masjid dan dilarang solat di kamar dan asrama. Masjid ini dibuka setiap hari untuk kunjungan orang ramai untuk menunaikan solat setiap hari Jumaat, bermula jam 1230 hingga 1800 (12:30 tengah hari hingga 6 petang), dan pada hari Sabtu dan Ahad pada jam 1100 hingga 1800 (11:00 pagi hingga 6:00 petang), yang tertakluk kepada makluman dan arahan daripada pihak sekolah.

### Anjung Bestari

Anjung Bestari merupakan tempat pelajar SEPINTAR menggunakan komputer yang disediakan untuk mencari maklumat menggunakan internet. Disediakan pada tahun 2014, Anjung Bestari mempunyai 10 buah komputer yang menggunakan sistem operasi Microsoft Windows Versi 6.1. Pada awal perkhidmatannya, kesemua komputer di Anjung Bestari menggunakan sistem operasi Ubuntu, tetapi telah ditukar dan diubah sepenuhnya kepada sistem operasi yang diguna pakai sekarang. Terletak di aras 1 blok akademik SEPINTAR, dua buah kipas siling dan empat batang lampu jenis pendarfluor disediakan bermula pada tahun 2015 untuk memnuhi keperluan dan keselesaan murid. Bermula pada tahun 2015 juga, lima buah lokar simpanan komputer riba berkunci juga disediakan untuk memudahkan murid yang membawa komputer riba ke sekolah dengan lesen yang diberikan menyimpan komputer riba mereka. Terdapat 24 ruang penyimpanan komputer riba di sesebuah lokar, menjadikan jumlah murid yang boleh menggunakan perkhidmatan tersebut ialah 120 murid. Bagi memudahkan pelajar, setiap ruang penyimpanan disediakan satu punca palam untuk digunakan sebagai tempat mengecas komputer riba mereka. Murid yang ingin menggunakan perkhidmatan ini perlu membayar sewa kepada pihak sekolah bergantung kepada tempoh penyewaan.

### Kelas

Salah seorang peserta hafazan lelaki kategori menengah rendah bagi Pertandingan MTQ Peringkat Sekolah sedang di*tasmik* (didengarkan) oleh seorang guru pendidikan agama Islam pada 17 Febuari 2016 di kelas 4 Jannatul Adnin.
Pelajar bahasa Perancis Tingkatan 4 sedang membuat persembahan bersempena dengan Majlis Penutupan Verbal Enhancement Programme (VEP) 2017 bertempat di Dewan Makan pada 22 November 2017.
Terdapat 20 buah kelas di SEPINTAR. Setiap tingkatan mempunyai 4 kelas, iaitu Jannatu 'Adnin (JA), Jannatul Firdaus (JF), Jannatul Ma'wa (JM) dan Jannatun Naim (JN). Di setiap kelas, disediakan 6 buah kipas siling, 9 lampu jenis pendarfluor dan 6 punca plag bagi kemudahan dan keselesaan murid.

### Studio Al-Jabbar

Studio Al-Jabbar merupakan bilik khas untuk melaksanakan apa-apa sesi pembelajaran dan pengajaran (P&P) dan kelas tambahan PKKS. Studio ini diselia oleh Puan Marlina Binti Mat Napes. Di dalam bilik ini disediakan sebuah projektor dan sebuah pennyaman udara untuk keselesaan murid.

### Bilik-bilik Khas

Puan Hajah Siti Aida Binti Ibrahim, Mantan Guru Penolong Kanan Bidang Pendidikan Islam sedang menyampaikan ucapan ketika Perhimpunan Bulanan April 2016 di Bilik Seminar pada 29 April 2016.
Para ibu bapa sedang bermesra dengan ahli kamar Biru 4 bersempena dengan Hari Terbuka Asrama (HTA) SEPINTAR 2017 pada 9 September 2017.
Terdapat dua jenis bilik khas yang disediakan di SEPINTAR. Bilik khas yang pertama merupakan bilik khas yang diguna pakai untuk urusan pentadbiran. Contoh bilik khas yang diguna pakai untuk urusan pentadbiran ialah bilik dokumentasi dan bilik unit peperiksaan. Bilik dokumentasi merupakan bilik yang menyimpan semua fail berkaitan dengan Pentaksiran Berasaskan Sekolah (PBS) semua murid SEPINTAR. Manakala bilik unit peperiksaan pula merupakan tempat penyimpanan dan pengurusan kertas-kertas soalan.

Salah seorang peserta pertandingan khat sedang menyiapkan karyanya di Bilik Seminar Fathurrahman bersempena dengan Festival Kesenian Islam (FKI) Sekolah Berasrama Penuh (SBP) Peringkat Kebangsaan 2017 pada 30 Oktober 2017.
Jenis bilik khas kedua pula ialah bilik yang digunakan oleh murid untuk aktiviti P&P. Terdapat banyak bilik khas jenis ini yang disediakan di SEPINTAR. Contohnya ialah bilik matematik, makmal-makmal bahasa, bilik Pusat Akses Kendiri (PAK), bilik Alat Pandang Dengar (APD), Studio Al-Jabbar, makmal-makmal sains, bilik seminar, makmal STEP, Bilik Seminar Fathurrahman, bilik seni lukis, Bilik ICT dan bilik server.

Berikut ialah senarai bilik khas berserta keterangan, kemudahan disediakan dan penyelianya.

Senarai Bilik-bilik Khas| Nama Bilik | Keterangan | Kemudahan Disediakan | Penyelia |
| --- | --- | --- | --- |
| **Bilik Dokumentasi** | Tempat penyimpanan fail-fail PBS murid SEPINTAR. | Rak-rak penyimpanan dan meja mesyuarat. | Puan. Norazrina Bt. Mohd Safree |
| **Bilik Unit Peperiksaan** | Tempat penyimpanan dan pengurusan kertas-kertas soalan peperiksaan. | Lokar-lokar penyimpanan. | Puan Hajah Siti Aida Binti Ibrahim. |
| **Bilik Matematik** | Tempat murid mempelajari pelajaran matematik. | Alat-alat pengajaran matematik untuk kegunaan para guru. | (Belum ditentukan) |
| **Bilik Pusat Akses Kendiri (PAK)** | Tempat murid mencari maklumat menggunakan komputer. | 10 buah komputer. | (Belum ditentukan) |
| **Bilik Alat Pandang Dengar (APD)** | Tempat melaksanakan sesi P&P menggunakan projektor. | Projektor dan dua buah penyaman udara. | (Diselia oleh pihak Pusat Sumber Sekolah (PSS)) |
| **Makmal Bahasa Bestari** | Tempat melaksanakan sesi P&P bahasa selain bahasa Jepun dan Perancis. Subjek lain juga dibenarkan melaksanakan P&P di sini. | Kelas berpenyaman udara dan kamus-kamus bahasa Arab dan bahasa Inggeris. | Puan Ruwaidah Bt. Abdul Jamil. |
| **Makmal Bahasa Jepun** | Tempat melaksanakan sesi P&P bahasa Jepun. | Kamus-kamus bahasa Jepun. | Puan Norsimah binti Mat Yunan |
| **Makmal Bahasa Perancis** | Tempat melaksanakan sesi P&P bahasa Perancis. | Kamus-kamus bahasa Perancis. | Puan Nur Asmaniza binti Noor Zohori |
| **Makmal Tingkatan 3** | Tempat melaksanakan sesi P&P dan uji kaji menurut sukatan pelajaran mata pelajaran Sains tingkatan 3. | Alatan-alatan makmal. | Puan Norazrina Bt Mohd Safree |
| **Makmal Tingkatan 2** | Tempat melaksanakan sesi P&P dan uji kaji menurut sukatan pelajaran mata pelajaran Sains tingkatan 2. | Alatan-alatan makmal. | (Belum ditentukan) |
| **Makmal Tingkatan 1** | Tempat melaksanakan sesi P&P dan uji kaji menurut sukatan pelajaran mata pelajaran Sains tingkatan 1. | Alatan-alatan makmal. | (Belum ditentukan) |
| **Makmal Fizik** | Tempat melaksanakan sesi P&P dan uji kaji menurut sukatan pelajaran mata pelajaran Fizik tingkatan 4 dan 5. | Alatan-alatan makmal. | (Belum ditentukan) |
| **Makmal Biologi** | Tempat melaksanakan sesi P&P dan uji kaji menurut sukatan pelajaran mata pelajaran biologi tingkatan 4 dan 5. | Alatan-alatan makmal. | (Belum ditentukan) |
| **Makmal Kimia** | Tempat melaksanakan sesi P&P dan uji kaji menurut sukatan pelajaran mata pelajaran Kimia tingkatan 4 dan 5. | Alatan-alatan makmal. | (Belum ditentukan) |
| **Makmal STEP** | Tempat murid mencari maklumat untuk melaksanakan aktiviti STEP dan juga merupakan bilik pergerakan pasukan Penye­lidikan dan Pembangunan (R&D) SEPINTAR. | 9 buah komputer. | Puan Kasmawati Binti Harun |
| **Bilik Seminar Fathurrahman** | Pada awalnya dikenali sebagai *Learning Centre* (LC). Tempat melaksanakan sesi P&P dan kelas tambahan PKKS. | Sebuah komputer dan tiga buah projektor. | (Belum ditentukan) |
| **Biilk Seni Lukis** | Tempat melaksanakan sesi P&P bagi mata pelajaran Pendidikan Seni Visual. | Alatan-alatan dan bahan melukis. | (Belum ditentukan) |
| **Bilik ICT** | Tempat melaksanakan P&P yang menggunakan komputer. | 39 buah Chrome Book dan projektor. | Puan Siti Nur Aziah Bt. Md Khilfi |
| **Bilik Server** | Tempat melaksanakan P&P yang menggunakan komputer. | 30 buah komputer riba jenama Acer. | Encik Faizal Bin Zam |

**Tn. Hj. Addenan Bin Osman**, Pengetua SEPINTAR ke-4 (2013 - kini)
  

Mesyuarat Khas Laluan Akademik bersama Pengawai daripada Bahagian Pengurusan Sekolah Berasrama Penuh & Sekolah Kecemerlangan (BPSBPSK) sedang dilaksanakan di Bilik Mesyuarat SEPINTAR pada 28 September 2017.

Alamat
------

Sekolah Berasrama Penuh Integrasi Rawang,
Bandar Tasik Puteri,
48020 Rawang,
Selangor.
Telefon = 0360928192
Faks = 0360917309

Pautan luar
-----------

* Tapak web SBPI Rawang
* Sekolah Berasrama Penuh Integrasi Rawang di Facebook[*pautan mati*]
* Akaun SBPI Rawang di Google+
* Sekolah Berasrama Penuh Integrasi Rawang di Instagram
* Sekolah Berasrama Penuh Integrasi Rawang di Twitter
* [*pautan mati*]
* Blog Persatuan Alumni SEPINTAR (AIRA)
* Blog Badan Dakwah Dan Rohani (BADAR) SEPINTAR

| * l
* b
* s
Sekolah Berasrama Penuh (SBP) frames |
| --- |
| Zon Utara | Sekolah Menengah Sains Tuanku Syed Putra • Sekolah Menengah Sains Kubang Pasu • Sekolah Berasrama Penuh Integrasi Kubang Pasu • Sekolah Menengah Sultan Abdul Halim • Sekolah Menengah Sains Pokok Sena • Sekolah Menengah Sains Sultan Mohamad Jiwa • Sekolah Menengah Sains Kepala Batas • Kolej Melayu Kuala Kangsar • Sekolah Menengah Sains Bagan Datoh • Sekolah Menengah Sains Teluk Intan • Sekolah Menengah Sains Tapah • Sekolah Menengah Sains Raja Tun Azlan Shah • Sekolah Tuanku Abdul Rahman • Sekolah Menengah Sains Tun Syed Sheh Shahabudin • Sekolah Berasrama Penuh Integrasi Gopeng • |
| Zon Tengah | Sekolah Menengah Sains Alam Shah • Sekolah Sultan Alam Shah • Kolej Islam Sultan Alam Shah • Sekolah Seri Puteri • Sekolah Menengah Sains Seri Puteri • Sekolah Menengah Agama Persekutuan Kajang • Sekolah Menengah Sains Kuala Selangor • Sekolah Menengah Sains Hulu Selangor • Sekolah Menengah Sains Selangor • Sekolah Berasrama Penuh Integrasi Gombak • Sekolah Berasrama Penuh Integrasi Rawang • Sekolah Berasrama Penuh Integrasi Sabak Bernam • Sekolah Menengah Sains Banting • Maktab Tentera Diraja • |
| Zon Timur | Sekolah Sains Sultan Haji Ahmad Shah Pekan • Sekolah Menengah Sains Machang • Sekolah Menengah Sains Pasir Puteh • Sekolah Menengah Sains Tengku Muhammad Faris Petra • Sekolah Berasrama Penuh Integrasi Batu Rakit • Sekolah Menengah Sains Hulu Terengganu • Sekolah Menengah Sains Kuala Terengganu • Sekolah Menengah Sains Dungun • Sekolah Menengah Sains Sultan Mahmud • Sekolah Berasrama Penuh Integrasi Kuantan • Sekolah Berasrama Penuh Integrasi Temerloh • Sekolah Berasrama Penuh Integrasi Tun Abdul Razak • Sekolah Menengah Sains Sultan Haji Ahmad Shah • Sekolah Menengah Sains Tengku Abdullah Raub • Sekolah Menengah Agama Persekutuan Bentong • Sekolah Menengah Sains Jeli • Sekolah Menengah Sains Gua Musang • |
| Zon Selatan | Sekolah Menengah Sains Tuanku Munawir • Sekolah Menengah Agama Persekutuan Labu • Kolej Tunku Kurshiah • Sekolah Datuk Abdul Razak • Sekolah Menengah Sains Tuanku Jaafar • Sekolah Tun Fatimah • Sekolah Berasrama Penuh Integrasi Jempol • Sekolah Menengah Sains Johor • Sekolah Menengah Sains Sultan Iskandar • Sekolah Menengah Sains Kota Tinggi • Sekolah Menengah Sains Muar • Sekolah Menengah Sains Muzaffar Syah • Sekolah Berasrama Penuh Integrasi Selandar • Sekolah Menengah Sains Rembau • Sekolah Menengah Sains Batu Pahat • Sekolah Menengah Sains Sembrong • Sekolah Menengah Sains Perempuan Seremban • |
| Zon SQL | Sekolah Menengah Sains Sabah • Sekolah Menengah Sains Kuching • Sekolah Menengah Sains Labuan • Sekolah Menengah Sains Lahad Datu • Sekolah Menengah Sains Miri • Sekolah Menengah Sains Kuching Utara • |